WEB-ODISSEA	Cap mortau pòt competir damb Zèus, qu’es sòs palais e possessions son etèrns; mès entre es òmes n’aurà que rivalizen damb jo e d’auti que non m’egalen enes riqueses que me hi a vier enes mèns vaishèths, complidi eth ueitau an, dempús d’auer patit e vagat fòrça, donques qu’enes mies peregrinacions siguí en Chipre, en Fenicia, enes tèrres egipcies, etiòpes, sidònes e erembes e en Libia, a on es anherèths trèn es còrnes plan lèu e es oelhes anhèren tres còps ar an.